
A MAKROKÖRNYEZET HATÁSA AZ EXPORTÁLÓ MAGYAR KÖZÉP,- ÉS NAGYVÁLLALATOK VERSENYKÉPESSÉGRE

Ez a kutatás a Budapesti Corvinus Egyetem Versenyképességi Kutatóközpontja által vezetett
kutatási program keretében valósult meg. Kutatásomban arra keresem a választ, hogy milyen
hatással vannak a makrokörnyezet egyes elemei az exportáló magyar közép-, és nagyvállalatok
versenyképességére. Ehhez a Stratégiai Menedzsment irodalmában népszerű intézmény alapú
vállalatelméletet (institution-based view) választottam mint elméleti alap a későbbi empirikus
elemzéshez, míg a vállalati versenyképesség mérésére a Vállalati Versenyképességi Indexet
(VVI) használtam fel. Az adatfelvétel kérdőíves módszerrel történt 2018 és 2019 között és
ebben a tanulmányban egy 108 elemű exportáló magyar közép-, és nagyvállalatokat tartalmazó
mintán keresztül vizsgáltam meg a kutatási kérdést. A felhasznált faktorelemzés és regressziós
elemzés eredményei alapján kimondhatjuk, hogy a közigazgatás, a külgazdasági
intézményrendszer, az oktatás, a munkaerőpiac és a bérszínvonal pozitív hatással van a VVI
indexre vagy egyes komponenseire, míg a politikai környezet, a hitelfelvételi lehetőségek és az
adórendszer változásai negatív hatást tanusítanak. A tanulmány hozzájárul a jelenlegi
szakirodalomhoz azzal, hogy egyszerre több makrokörnyezeti elem hatását is vizsgálja és a
versenyképesség mérésére egyetlen profitabilitási tényező helyett egy komplex indexet
alkalmaz.



